क्लास 'A' ड्रग्स और हथियार बेचता था, दूसरे देशों में भी फैला था नेटवर्क
Indian-origin Mafia sentenced to 8 years imprisonment in the UK for drug and weapon trade - ब्रिटेन में भारतीय मूल के माफिया को 8 साल की जेल की सजा मिली है। 45 साल का राज सिंह नाम का एक युवक क्रिमिनल गैंग चलाता था। जो न सिर्फ ब्रिटेन बल्कि यूरोप के दूसरे देशों में भी गैर
ब्रिटेन में भारतीय मूल के माफिया को 8 साल की जेल की सजा मिली है। 45 साल के राज सिंह नाम के युवक पर आरोप थे कि वो ब्रिटेन में एक क्रिमिनल गैंग चलाता था। जो न सिर्फ ब्रिटेन बल्कि यूरोप के दूसरे देशों में भी गैर कानूनी तरीकों से क्लास 'A' के ड्रग्स और हथियार बेचने के लिए जिम्मेदार है।
ब्रिटेन की नेशनल क्राइम एजेंसी के मुताबिक राज सिंह मनी लॉन्ड्रिंग का भी दोषी पाया गया है। गैंग को ऑपरेट करने में वकस इकबाल नाम का शख्स राज सिंह का साथ देता था। जिसे 12 साल की जेल की सजा मिली है।
'पैसे के अलावा इन्हें कुछ नहीं दिखता था'
नेशनल क्राइम एजेंसी के अधिकारी ने बताया कि दोनों बदमाशों का नेटवर्क यूरोप और दूसरे देशों में भी फैला हुआ है। ये दोनों लोग सोसाइटी को गंभीर नुकसान पहुंचाने के जिम्मेदार हैं। इन्होंने जमकर ड्रग्स और बंदूकें बेची हैं। मुनाफे के आगे इन्हें बंदूकों से होने वाले खूनखराबे की परवाह नहीं थी।
पुलिस ने बताया कि इन लोगों ने कनाडा में मनी लॉन्ड्रिंग और केटामाइन ड्रग भेजने की प्लानिंग भी की थी। अपनी करतूतों को अंजाम देने के लिए ये लोग एनक्रो चैट का इस्तेमाल करते थे, ताकि पुलिस या जांच करने वाली दूसरी एजेंसियों को पता न चले। इस पर राज सिंह ने अपना नाम सालमन एजेंट, वहीं इकबाल ने अपना नाम घोस्टशूटर रखा हुआ था। दोनों केटामाइन के अलावा हेरोइन की भी तस्करी करते थे, जो क्लास 'A' ड्रग है।
ऑपरेशन वेनेटिक चलाकर पकड़ा
पुलिस काफी समय से एनक्रो चैट के खिलाफ ऑपरेशन वेनेटिक चला रही थी। जिसका इस्तेमाल कर ये लोग अपनी प्लानिंग करते थे। दरअसल, एनक्रो चैट यूरोप का कम्युनिकेशन नेटवर्क है जिसके जरिए इंक्रिप्टेड मैसेजिंग की जा सकती है। इस तरह की मैसेजिंग में चैट में भेजे गए मैसेज को सिर्फ भेजने वाला और प्राप्त करने वाला ही पढ़ सकता है।
ये चैट डीकोड करने के बाद पुलिस ने ड्रग्स और हथियार बेचने वाली गैंग का खुलासा किया। गिरफ्तारी के बाद दोनों ने अपने-अपने गुनाह कबूल कर लिए।
ड्रग्स से जुड़ी ये खबर भी पढ़ें...
इटली के समुद्र में तैरता मिला 2 हजार किलो कोकीन:इसकी कीमत 3 हजार करोड़ रुपए से ज्यादा, 70 वाटरप्रूफ पैकट्स में सील था​​​​​​
इटली के सिसिली कोस्ट के पास से 2 हजार किलोग्राम का कोकीन तैरता हुआ मिला है। रिपोर्ट्स के मुताबिक इसे 70 वाटरप्रूफ पैकेटों में सील कर भूमध्य सागर में फेंका गया था । जो तैरता हुआ इटली की तरफ आ गया।
इस कोकीन की कीमत 3 हजार करोड़ रुपए से ज्यादा है। इटली की पुलिस के मुताबिक ये कस्टम विभाग का जब्त किया अब तक का सबसे बड़ा ड्रग्स का जखीरा है। पूरी खबर यहां पढ़ें...